દેવોલીના અસમના શિવસાગરની છે. મોટાભાગના દર્શક તેને ટીવીના કેરેક્ટર ‘ગોપી વહૂ’થી જ ઓળખે છે. દેવોલીનાએ પોતાના કરિયરની શરૂઆત એક જ્વેલરી ડિઝાઇનર તરીકે કરી હતી. આ દરમિયાન તેણે કલર્સના શો કૂદેશાનને સાઇન કર્યો હતો. પરંતુ આ શો ચેનલ પોલિસી બદલવાને કારણે ચાલુ જ થઇ શક્યો નહોતો. આ પછી તેણે અન્ય એક શો સવાંરે સબકે સપને શોમાં બાનીના કેરેક્ટરમાં કામ કર્યું હતું. 2012માં જિયા માણેકે ‘સાથ નિભાના સાથિયા’ શો છોડ્યાં પછી તેને ગોપી વહૂનો રોલ કરવાની તક મળી હતી. આ કેરેક્ટરે તેને સ્ટાર બનાવી હતી.